《次程岳州廷迈春行昨访天梯佛龛今约乌奴》
宋代·洪咨夔

汗血嘶风草正青，眼中万马斂春坰。
檄书纵不烦师鲁，荐藁犹当出古灵。
杜若扶疏明远渚，荼蘼猗靡馥中庭。
天梯行遍乌奴去，到手深杯莫暂停。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。